Rămâneți așezați, vă rugăm!
Vă rugăm să rămâneți așezați.
DOAR ACTORII DIN DISTRIBUȚIE
ÎN CULISELE ATRACȚIEI
Așa cum a fost mereu, de când s-a deschis Disneyland în 1955,
o zi într-un parc Disney e una a posibilităților nesfârșite,
a emoțiilor,
a aventurii și a descoperirilor.
Tot ce există sub soare poate fi găsit în aceste tărâmuri magice,
dar și tot ce nu există sub soare,
pentru că atunci când se lasă noaptea, atunci e momentul pentru...
Artificii.
Dar, desigur, nu se termină aici.
Nu uitați de lumini, lasere și de parade.
Acestea sunt spectacolele nocturne...
Au schimbat percepția despre divertismentul de noapte.
...care transformă parcul diurn Disney într-o lume nouă.
Dar există un motiv pentru acest ritual strălucitor,
o filozofie călăuzitoare dacă vreți,
ce datează de la începuturile Disneyland.
E o poveste grozavă cu frații Sherman.
Strălucesc la sfârșitul fiecărei zile
Erau cu Walt Disney pe strada principală
și începuse un spectacol de artificii.
Walt s-a întors și i-a spus lui Richard Sherman:
„Acesta e sărutul nostru de noapte bună.”
La propriu și la figurat, ieșeau scântei.
A spus Walt așa ceva?
Chiar a spus asta?
Există un zvon.
Nu știu dacă e adevărat. Cred că e cam apocrif.
N-ar trebui să ne dăm de gol.
Dar e o legendă urbană bună.
În orice caz...
Walt s-a gândit că avem nevoie de un mod de a-i aduna pe toți
la sfârșitul serii și de a încapsula ziua.
Aproape ca un...
Ca un moment care te sărută de noapte bună înainte să pleci la sfârșitul zilei.
Mulțumesc.
Dar să nu ne pripim. Seara abia a început.
De fapt, povestea artificiilor din parc,
primul spectacol de noapte, a început înainte să se deschidă primul parc.
Înainte să se deschidă Disneyland,
Walt Disney începuse să vorbească despre asta la televizor.
A creat un serial numit...
Disneyland-ul lui Walt Disney!
...și a început să dea detalii despre cum decurgea construcția
și dezvoltarea proiectului
pentru a atrage oamenii să vadă noul parc.
Acum vrem să împărtășiți cu noi cel mai recent și grozav vis al nostru.
Și a început spectacolul cu Clopoțica zburând și agitându-și bagheta
și făcând artificiile să explodeze.
Oamenii care veneau în parc
se așteptau să vadă Clopoțica și artificiile...
Abia aștept să văd artificiile.
...dar nu erau artificii.
Cred că nu lansează artificii.
Nu am avut mijloacele necesare
pentru a face un spectacol de artificii în acel moment.
Dar totul avea să se schimbe, mulțumită lui Mickey.
Nu, nu acel Mickey!
Mickey Aronson a fost primul pirotehnician cu normă întreagă de la Disneyland
angajat de Walt Disney.
Da, Mickey Aronson, care în 1957,
a început să supravegheze primul spectacol de artificii din Disneyland,
al cărui titlu oficial urma să fie...
Fantezie pe cer.
La început, dura cinci minute.
Membrii distribuției aruncau cu artificii pe cer,
în spatele castelului.
Aveau o melodie,
pirotehnicienii aprindeau o torță și auzeai:
„Doi, trei, trage unu!
Trage doi!
Trei! Patru! Cinci!”
Știau cât de lungi erau temporizatoarele.
Astfel, creau un spectacol pe cer,
dar manual, cu o torță.
În timp ce Mickey și echipa sa se ocupau
de magie în culise,
afară era loc
doar pentru un maestru de ceremonii micuț.
Walt știa că fanii vor s-o vadă pe Clopoțica declanșând artificiile
și n-a putut face asta
decât după ce a fost construit Matterhorn în 1959.
Abia acum avea un loc unde o putea pune pe Clopoțica să zboare în spatele castelului.
Vine Clopoțica peste cel mai fericit tărâm dintre toate!
Normal, rolul Clopoțicii
avea nevoie de cineva atât acrobatic, cât și mic,
exact ce a găsit Walt.
Micuța Kline a fost o acrobată de circ celebră.
Era faimoasă pentru numărul ei cu maxilarul de fier.
Aluneca pe o sârmă în timp ce se ținea doar cu dinții.
La 70 de ani, locuia în sudul Californiei
și Walt a cunoscut-o și a zis: „Vrei să fii Clopoțica la noi în parc?”
Micuța și-a luat zborul, agățată în dinți...
Nu cu dinții. Aluneca cu un ham.
Mai practic!
Fantezie pe cer a fost un mare succes,
transformând în realitate visul lui Walt de a anima parcul pe timp de noapte.
Pe măsură ce parada timpului înainta,
ajungând în cele din urmă în Florida, la începutul anilor 1970,
spectacolul cu artificii avea să lumineze cerul Regatului Magic
de la Walt Disney World.
Dar distracția nu se rezuma doar la parc.
Hotelurile contemporane și polineziene
erau destinații independente, iar când oaspeții vizitau acele locuri...
Aveau nevoie de un fel de distracție nocturnă,
ceva special pentru ei.
Cum ambele hoteluri
se află pe laguna întinsă a Regatului Magic,
părea normal ca cei de la Disney World să încerce apele.
Așa s-a creat Concursul Electric pe Apă.
O paradă de plute care chiar plutesc!
Au folosit rame din sârmă,
cu mii de lumini și muzică.
Muzica și luminile se sincronizau
și formau personaje neobișnuite
precum dragoni și creaturi acvatice.
Foarte populare, aceste lumini sclipeau
nu doar în ochii oaspeților, ci și în ochii lui...
Card Walker.
Care pe atunci, era vicepreședintele și directorul de operațiuni al companiei.
Lui Card Walker i-a plăcut la nebunie Concursul Electric pe Apă
și a zis: „Ne trebuie așa ceva la Disneyland.”
Doar pentru că un spectacol are succes
într-un parc, nu înseamnă că va avea succes și în alt parc.
Așa că în California,
Disneyland a ales o cale ușor diferită.
Disney e despre inovație, nu?
E un concurs pe apă.
Am venit la Disneyland
și ideea era să transpunem asta într-o paradă de noapte.
Care, desigur, ar mărșălui pe strada principală.
- Ceea ce ar transforma-o în Parada... - Da.
- ...Electrică de pe Strada Principală? - Da.
Da!
PARADA ELECTRICĂ DE PE STRADA PRINCIPALĂ
Și pentru a proiecta cavalcada luminoasă,
Card Walker a apelat la directorul de divertisment de la Disney, Bob Jani,
care având la dispoziție tehnologia avansată de la Disney,
a început să creeze prototipul spectacolului cu...
bradul său de Crăciun.
Era în sufragerie și a luat luminițele de Crăciun din pom
și le-a pus pe jos. Soția l-a întrebat ce face.
Iar el zice: „Cum ar fi să facem ăsta tridimensional
și să-l trimitem pe stradă?”
Iar ea zice: „Ești nebun?”
Se pare că nu, datorită bateriilor.
Erau niște întrerupătoare care se aprindeau.
Precum numeroasele lumini,
carele alegorice s-au reunit într-un spectacol uluitor.
Așa că a fost conceput să fie o serie de segmente individuale,
cu multe luminițe care pâlpâie.
Era o tobă uriașă,
condusă de Mickey Mouse, cu logoul pe ea.
Unele părți au fost inspirate de desene animate celebre,
ca Alice în Țara Minunilor, Zâna Albastră din Pinocchio
și Dragonul lui Pete, foarte popular și el, adăugat în 1977.
Dar Parada Electrică de pe Strada Principală a fost mai mult decât părea.
Și urechile și-au primit partea de divertisment.
Parada Electrică de pe Strada Principală!
PARADA ELECTRICĂ DE PE STRADA PRINCIPALĂ
E un cântec foarte interesant
la Parada Electrică de pe Strada Principală,
numit „Balul baroc”.
E o melodie care te prinde.
Oricât de unică ar fi fost melodia,
la fel era și felul în care o auzeau oaspeții parcului.
A fost prima noastră paradă la care s-a monitorizat spectacolul.
Așa e, monitorizarea spectacolului!
Ce înseamnă monitorizarea spectacolului?
Tehnicienii de la Disney găsiseră un mod de a muta sunetul
pe stradă cu difuzoare
ca să fie mereu sincronizat cu carele.
Indiferent ce car era în fața ta,
auzeai partea din cântec care era concepută pentru acel car.
Să zicem Alice în Țara Minunilor.
Când carul trecea, se auzea melodia Alice în Țara Minunilor
încorporată în melodia principală.
Când trecea de tine și ajungea în următoarea zonă,
începea muzica pentru oamenii din următoarea zonă.
Ce tare, dar cum?
Când au înregistrat-o,
era o bucată de bandă de 5 cm cu 24 de canale.
Unul dintre ele era cel de bas,
care ajungea la toate boxele de pe marginea străzii.
Toate celelalte canale erau transmise către plută.
Aceasta primea un semnal radio și îl reda.
Era o nebunie pe atunci!
Și e așa de la inaugurare, din 1972.
Deși nu e un accesoriu permanent de lumini la Disneyland,
Parada Electrică de pe Strada Principală a revenit pentru perioade scurte de timp,
și când se întâmplă asta,
e clar că sunt expuse câteva ornamente noi și elegante.
Ca oaspeții să-i vadă pe Raya, Moana și Hercule,
reprezentări de personaje pe care nu le-au mai văzut
la Parada Electrică.
Și asta nu e tot!
În timp ce ultimul car alegoric coboară pe strada principală,
vrăjește toate clădirile din jur cu o proiecție.
Da, proiecție...
Ne trebuie o explicație și pentru asta.
În loc să proiectezi
pe un ecran plat, ca într-un film,
proiectezi o suprafață dimensională
și o îmbini cu ceea ce proiectezi,
ceea ce îți permite să creezi iluzii.
Dar proiecția nu e ceva nou pentru parcurile Disney.
De fapt, e mai veche decât ai crede.
Prima e Madame Leota în The Haunted Mansion din anii '60.
Trezește spiritele cu tamburina ta!
Și asta se făcea într-un mod foarte rudimentar pe atunci,
cu un proiector de film.
În zilele noastre, totul se face cu video.
Îmi place că ne dezvoltăm și schimbăm mereu lucrurile, cum ar fi paradele,
să păstrăm totul proaspăt pentru oaspeți.
Nu e ușor, după mai bine de 50 de ani.
Iar când vine vorba de Parada Electrică a Disneyland din Tokyo,
nu există nimic mărunt, aceasta având 45 de minute,
peste dublul lungimii originale.
E o versiune uriașă a Paradei Electrice,
numită Luminițe de Vis.
Luminițe de Vis funcționează din 2001.
Bine ați venit în lumea luminii și a fanteziei!
Spre deosebire de Parada Electrică de pe Strada Principală,
La Luminițe de Vis s-a lăsat în urmă nostalgia becurilor de sărbători
în favoarea unor tehnologii noi.
Când s-a lansat Luminițe de Vis la Tokyo,
s-a dus tehnologia luminii la un cu totul alt nivel.
Ledurile au fost încorporate de-a lungul anilor.
A evoluat de la lumina de Crăciun
pe care o știm și iubim
de la Parada Electrică de pe Strada Principală.
Și a început să schimbe felul în care poți face lumini.
La fel ca în cazul duhului, întregul duh se poate metamorfoza în fața ta.
Un spectacol nocturn frumos,
care te va aduce înapoi în copilărie.
În fiecare car, simțim o poveste,
iar personajele par să strălucească mai tare decât de obicei
în numeroasele lumini care le luminează.
LUMINIȚE DE VIS
Cu oaspeții cu gura căscată la spectacolul artificiilor și paradelor,
nopțile au devenit atracția zilei pentru mulți.
Dar în 1984,
când Michael Eisner a venit la compania Disney,
unde alții au văzut o gamă spectaculoasă de uimire,
Eisner a văzut o oportunitate spectaculoasă pentru Disneyland.
Nemulțumit de artificiile din fiecare seară
și de Parada Electrică de pe Strada Principală,
Eisner a vrut să adauge un al treilea eveniment. Dar unde?
Să vedem...
Nu e ca și cum Disneyland avea o lagună liberă.
Sau avea?
Desigur, ce e mai bun decât Râurile Americii?
Râurile Americii sunt acolo de la deschiderea Frontierlandului,
înconjurând insula Tom Sawyer,
unde s-au gândit că ar putea fi scena spectacolului nocturn,
oricare ar fi fost el.
Au vrut să creeze ceva care să atragă mulți oameni,
un fel de spectacol de artificii, să spună o poveste bine definită,
iar spectacolul se numea „Imaginație!”
Ideea fiind că întregul spectacol are loc în mintea lui Mickey,
sau mai degrabă în...
Imaginația lui Mickey!
Exact!
- Bine! - Da.
Bun nume!
Oare?
Imaginația e un termen generic.
Era nevoie de un termen Disney,
ceva care să arate mai bine imaginația spectacolului.
Care era imaginația lui Mickey.
Doamne!
Urmând exemplul filmului Fantasia din 1940,
le-a venit în minte un cuvânt.
„Fantasmagoria”, care li s-a părut că e prea lung.
După ce au ieșit și au intrat iar în imaginația lor,
au venit cu termenul „Fantasmic”.
Și, desigur, asta îl aduce și pe Mickey Mouse
la final, Fantasmic.
- Și pe 13 mai 1992... - Fantasmic!
Da, Fantasmic devenise cel mai nou mod de a-ți încheia ziua.
Să nu uităm de semnul exclamării.
E cea mai importantă parte!
Da!
Mai sunt și alți concurenți pentru rolul cel mai important.
Bun-venit la Fantasmic!
Pirotehnie. Efectele de apă.
Primele ecrane cu ceață care au apărut au fost aici, la Fantasmic.
Proiecțiile.
Barjele care treceau.
Mickey era deasupra fabricii, înconjurat de artificii.
Dar ce e cu adevărat impresionant la Fantasmic
e spectacolul dinaintea spectacolului.
Uimitor e că nu-ți dai seama că e acolo
când treci ziua prin parc.
E incredibil că se întâmplă asta seară de seară.
După-amiază, înainte de un spectacol Fantasmic,
Insula Tom Sawyer e transformată complet în scena pentru Fantasmic.
E un sistem uimitor, care funcționează perfect.
Turnurile uriașe au lumină, proiecție și sunet.
Trebuie scoase la timp pentru spectacol.
Când soarele își aruncă umbra peste lagună,
nu se adună doar oaspeții.
E nevoie de o echipă de o sută de oameni
pentru a da viață spectacolului.
Tehnicienii care lucrau la Columbia și Mark Twain
pregăteau totul pentru spectacol.
În timp ce echipa și personajele se pregătesc să lumineze laguna,
un personaj anume atrage cu adevărat atenția.
Eu aprob orice spectacol în care apare un dragon uriaș, care scuipă foc.
Dragonul Maleficent!
Dragonul Maleficent are 14 m înălțime, 10 m lățime
și poate scoate o flacără de isopar imensă.
Scuipă foc, foc adevărat,
și toate râurile Americii sunt incendiate.
Dar nu tot ce e spectaculos e ascuns ziua.
Barca Mark Twain și vasul Columbia
au o apariție spectaculoasă.
Ne strecurăm cu o corabie de pirați pe întuneric
și brusc apare Jack Sparrow
legănându-se printre cabluri.
De la multe efecte speciale la multe personaje Disney,
Fantasmic a stabilit standardul și a forțat limitele cu mult peste
nivelul la care fuseseră spectacolele live în parcurile Disney.
De aici au început
toate spectacolele pe care le prezentăm în toată lumea.
Fantasmic a fost spectacolul care m-a făcut să vreau să lucrez la Disney.
Nu mai văzusem așa ceva.
Strălucirea Fantasmic uimește oaspeții de la Disneyland
și acum, și de la studiourile Disney de la Hollywood.
Dar Fantasmic nu e singurul spectacol care a onorat orașul Anaheim.
Chiar lângă Disneyland, în parcul Disney California Adventure,
ceva nou pândea în adâncuri.
În 2010, viziunea lui Walt Disney de a aduce o experiență ca de film
în viața de noapte a parcului Disney a atins o nouă înălțime,
cu un ecran de apă revoluționar de 13 de metri lățime
care îi afunda pe spectatori în istoria cinematografiei Disney.
Și totul datorită acestui tip.
Nu, stai, acelui tip!
În 2005, când Bob Iger a devenit noul director executiv,
Disney a făcut mai multe achiziții interesante,
precum Pixar, Marvel și Lucasfilm.
Dar Bob nu se concentra doar pe studiouri cinematografice.
În 2007, a ordonat o revizie majoră a parcului Disney California Adventure.
Disney California Adventure era un parc
care se închidea în jurul orei 19:00.
Dorința era să le dea și acelor oaspeți un sărut de noapte bună.
Cine s-o facă mai bine decât Steve Davison, expert în artificii?
Aveam artificii la Disneyland,
iar parcul a vrut să facem ceva în lagună.
Dar, de data asta, Steve trebuia să fie mai fluid în planurile sale.
„Facem un spectacol cu fântâni?”
Zic: „Bine.” Nu știu nimic despre fântâni.
Așa că am început să cercetăm.
Pe măsură ce ideile curgeau...
Am decis să facem cea mai mare fântână coloristică din lume.
...Steve și echipa lui au făcut prezentarea pentru Minunata lume a culorilor,
care nu trebuie să fie confundată
cu emisiunea Disney din anii '60,
care și-a luat numele de la faptul
că televiziunea începuse să transmită în culori.
Puțină magie va rezolva asta.
Hocus, pocus, albastru.
De ce să nu numim noul spectacol din lagună „Lumea culorilor”?
Așa că am mers pe ideea asta.
Direct la biroul lui Bob Iger, unde, dintre toate culorile,
Steve era cel mai preocupat de verde.
Nu credeam că va fi de acord.
Mă gândeam că era prea scumpă.
Dar, după ce i-a arătat lui Bob planurile...
Marea întrebare a lui a fost: „Când?” Atunci a început adevărata muncă.
Munca la apă.
Echipa a testat fântâni ca aceasta și ca aceasta.
Nu uitați de acestea! Au găsit un mod
de a le ascunde în lagună. Pe toate cele 1.200 de exemplare.
Dacă s-ar drena golful Paradise, ai ajunge să ai un spațiu adânc de patru metri.
Acolo au pus niște mese imense.
Trei platforme construite pe platforme mobile.
Acestea sunt platformele pe care punem tot echipamentul nostru.
Puterea și datele noastre. Avem proiectoare.
Aici locuiesc.
Aceste platforme nu sunt doar la suprafață.
Sub fiecare masă se află un depozit uriaș de electronice.
Toate pot fi ridicate și coborâte!
În timpul zilei, nici nu ți-ai da seama că e un spectacol aici.
Dar, desigur, e un spectacol aici.
un spectacol care uimește publicul și îi nedumerește pe creatorii săi.
Când am vrut să proiectăm fântânile,
nu aveam o hartă pentru așa ceva.
Începi să înveți repede.
Dacă pornești toate fântânile, scufunzi platforma.
Chiar și când sunt doar câteva fântâni...
Distribuția greutății le dezechilibrează uneori.
Așa că, brusc, adăugăm greutăți anumitor părți.
Greutăți pe care le ridici, pe care le poți găsi într-un teatru.
Echipa a avut de-a face și cu curenți.
Curenții electrici.
N-avem prea multă energie.
Nu putem alimenta tot sistemul deodată.
Dar, dintre toate provocările
unei astfel de expoziții,
cea mai mare ar putea fi un șoc.
Ne place cum arată apa, dar intră peste tot.
Așa că protejăm echipamentul cu pachete de siliciu.
Acestea sunt pachetele pe care le găsești la pantofi.
Acestea sunt pachetele pe care le găsești la anumite produse alimentare.
Iar apa s-a scurs peste tot, suprafața fiind mai lată decât un teren de fotbal
și mai înaltă decât o clădire cu patru etaje.
Ecranul de ceață al Lumii culorilor a proiectat un fundal
pentru cele mai faimoase imagini Disney.
Dar când echipa voia să limiteze proiecțiile
doar la personaje animate...
Personajele animate nu se văd bine în apă.
Știi că nu știi să citești.
Acest lucru a făcut ca un personaj să fie deosebit de animat,
așa că și-a dus supărarea la Shelby Jiggetts-Tivony, care este...
Vicepreședinta Departamentului de Creație și Dezvoltare
la Disney Live Entertainment.
Așa! Și ce-a zis Bob?
A zis ceva de genul: „Ce ziceți de pirați?
De ce nu sunt pirați în spectacol?”
- La naiba. - Dar în loc să sară din barcă,
Steve avea un plan.
Întreaga piesă îl arată pe Jack Sparrow în două locuri,
dar în rest e numai apă și foc.
Am luat acea temă atât de puternică
și am creat un fel de luptă între pirați.
Muzica aceea exuberantă a orchestrei a dus totul la maxim.
Când Bob Iger a văzut-o pentru prima dată...
I-a plăcut la nebunie. A aplaudat.
A zis: „Vezi?”
Cu câteva zile înainte de premiera publică din iunie 2010,
mulți angajați ai parcului
au văzut în premieră Lumea culorilor terminată.
Am avut o seară pentru Imagineeri
în care echipele de Imagineeri au venit să o vadă,
iar unul dintre Imagineerii inițiali, Bob Gurr, a venit la mine
și nu-l mai întâlnisem niciodată.
M-a întrebat: „Tu ești Steve Davison?”
I-am zis că da.
Zice: „Sunt Bob Gurr
și vreau să-ți spun că Walt Disney ar fi mândru de tine.”
Zice: „Walt ar adora asta.
Ai luat un mediu și l-ai transformat.
Ar fi atât de încântat să vadă asta azi.”
Din tot ce mi s-a spus până acum,
cred că ăsta e unul dintre cele mai frumoase lucruri,
pentru că a lucrat cu Walt Disney tot timpul
și a însemnat mult pentru mine să primesc acel comentariu de la el.
Lumea culorilor continuă să lumineze cerul și ochii
la parcul Disney California Adventure,
unde în 2023, un nou spectacol cu fântâni
a debutat cu ocazia aniversării de 100 de ani a Disney.
Iar în 2021, Walt Disney World în Florida a avut și el un moment important,
pregătindu-se pentru a 50-a aniversare.
Pentru a sărbători această ocazie,
s-a decis că se impune un nou spectacol nocturn.
Dar care să fie?
Ce-ar fi să facem un concert Disney?
Desigur, un concert.
Disney și muzica merg mână în mână sau voce în ureche.
Fiind șeful proiectului,
Steve Davison trebuia să decidă ce fel de concert va fi.
Dacă am face un concert Disney,
dar prin ochii Expoziției Lumii?
Expoziția Lumii de la Epcot: o mare promenadă
despre 11 națiuni din toată lumea,
toate înconjurate de o lagună de 16 ha.
Ne-am putea întoarce la acele culturi
ca să ne aducă muzica din punctul lor de vedere.
Desigur. O odă emoționantă închinată unității globale
prin limbajul unificator al muzicii.
Spectacolul lui Steve se contura a fi...
Nu e spectacolul meu, nu e al lor, e al nostru.
Ca să meargă, trebuie să lucrăm în armonie.
Armonie!
Exact, având în vedere că echipa de creație Disney
a trebuit să aleagă un nume pentru spectacol...
Am propus Harmonious!
Când te gândești la armonie, e vorba de unirea muzicii
și de împletirea ei. Cu noi.
Armonie cu noi.
Noi ne reunim, ne celebrăm culturile,
dar și respectăm faptul că suntem toți uniți.
Deși e o mică Expoziție a Lumii...
Harmonious a fost o sarcină importantă.
În toate privințele, începând cu locația.
Laguna de la Expoziția Lumii nu e chiar
un corp de apă neînsemnat.
Laguna Epcot e cel mai mare corp de apă
din parcurile de distracții din lume.
A trebuit să facem și spectacolul la fel de mare.
Are peste 1,5 km de coastă...
linie de lagună,
e cam mult loc pentru o scenă centrală.
Echipa noastră a inventat tehnologia barjei.
Barja e un eufemism.
Fiecare dintre aceste vase mari
e un complex multimedia complet încărcat.
De exemplu, aceasta.
Are o filmare de 360 de grade în jurul ei.
Are un perete care se mișcă.
Are peisaje care ies la iveală.
Are fântâni. Are lumini mișcătoare. Pirotehnică.
Lasă-mă să ghicesc. Sunt și brațe care se mișcă?
Sunt și brațe care se mișcă în spectacol.
Sigur că da.
Au peste 17 metri lungime
și asta folosește Steven pentru postul de dansatori.
Sunt părțile noastre vii din spectacol.
Într-o situație,
pot imita lampa din Aladdin
sau un palmier din Cartea Junglei.
Le putem folosi
cu ajutorul luminilor, fântânilor și laserelor instalate.
Le-am folosit pe post de personaje animate.
După ani de pregătiri,
Harmonious a avut premiera în septembrie 2021,
la aniversarea de 50 de ani a Walt Disney World Resort.
Toată lumea s-a adunat în jurul Expoziției Lumii.
Începi să auzi imnurile filmelor noastre.
Deschiderea piesei Regele Leu, cântecul sirenelor, Moana,
au început să se îmbine într-o singură piesă mare și frumoasă,
cântată de diferite pavilioane
din toată lumea.
Am început să punem
melodiile inspirate din acele locuri din lume,
din perspectiva lor.
În timp ce finalul petrecerii de la Aniversarea de 50 de ani
a Walt Disney World Resort a încheiat proiectul Harmonious,
mesajul acestui spectacol epic răsună la fel de bine.
E vorba de a-ți da seama că lumea e conectată cultural,
că toți suntem oameni și ne pasă unii de alții.
Fie că e Harmonious
sau orice alt spectacol nocturn care a fost înainte,
e clar că, cu fiecare an,
spectacolele nocturne ale parcurilor Disney
devin din ce în ce mai spectaculoase în toată lumea,
inclusiv Disneyland Paris,
unde au dus tehnologia nocturnă
pe noi culmi.
Spectacolul de Iluminare Disney e minunat
și este proiectat pe castel.
Înainte de spectacol, în fiecare noapte,
oaspeții se delectează cu Disney D-Light, un spectacol modern cu drone.
Unde numărul 30, cu ocazia aniversării de 30 de ani,
apare pe cer.
E alcătuit din peste 150 de drone independente.
Fiecare dronă e programată individual.
Nu știe ce fac celelalte drone.
E nevoie de patru oameni pentru ca roboții să plutească.
Verificăm dacă sunt porniți și complet încărcați.
Cu inimile pline de uimire ale oaspeților și bateriile dronelor pline,
cerul prinde viață.
Deodată, cerul din spatele castelului se luminează.
După ce începe, oaspeții sunt uimiți
de fiecare dată.
E un spectacol frumos, iar oaspeții sunt încântați.
Are efectul ăsta asupra oaspeților de fiecare dată.
Dronele sunt noua frontieră
în materie de echipament de divertisment live.
Dronele Disney sunt nou-venite,
dar vestea bună e că e mult spațiu în aer
pe care îl pot împărți cu vecinii mai înfocați.
Cum să n-aibă artificii un spectacol Disney?
Exact!
Indiferent de noua tehnologie,
spectacolul clasic de artificii pare să ne cucerească inimile.
Dar, chiar și pentru artificii, e loc de mai bine.
De-a lungul anilor, de la primele artificii
până la cele din prezent,
știința artificiilor s-a schimbat dramatic.
Mâna lui Mickey a fost eclipsată. Acum, totul e la mâna computerelor.
Artificiile sunt făcute într-un mod foarte sofisticat.
Folosim sisteme electronice pentru fiecare proiectil.
Acum putem lansa un proiectil și să explodeze
în mai puțin de o zecime de secundă.
La primele spectacole, mergeam și le desenam.
Veneau, luau markere și spuneau:
„Asta e o mină și se transformă în sclipici auriu, dar vrem să fie
de la roșu la albastru până la strălucire.”
Acum, totul a accelerat și am ajuns să generăm imagini generate pe calculator.
Putem recrea pe calculator un proiectil.
Acum pot face un spectacol întreg
și ți-l pot arăta înainte de a trage un proiectil.
Va fi cam 90% precis.
Spectacolul clasic din aer e mult mai aerisit acum.
Un cercetător de la noi a venit
cu ideea lansării artificiilor cu aer comprimat,
ca un tun mare cu cartofi.
Fiecare proiectil e într-un tub
și poate fi pornit exact când trebuie.
Presiunea exactă îți spune unde ajunge
și poți ținti tubul ca să facă ce vrei.
Acum pot să iau proiectile și să le poziționez unde vreau pe cer.
E tehnologia care a permis ca forma lui Mickey
să apară la spectacolele de artificii.
În primul rând, e un mod mai sigur
de a lansa materialele pirotehnice. Dar e și mai silențios,
fiindcă nu mai folosim mortierul pentru proiectile.
Brusc, totul s-a schimbat, fiindcă nu mai era fum la sol.
De obicei nu iese fum fără foc,
dar acum sunt artificii fără fum?
Când e vorba de fumul de la sol, dacă nu e vânt,
tot spectacolul începe să dispară,
fiindcă fumul înconjoară toată zona în care ești.
Artificiile de azi nu sunt doar mai clare, ci și mai curate.
O nouă tehnologie, numită nitroceluloză.
Nitroceluloza e o nouă metodă de a obține culorile cometelor
și ale culorilor de pe cer
și facem asta cu un produs care nu folosește pulbere neagră.
Se schimbă formula
și se elimină fumul
care ieșea din artificiile tradiționale.
De la artificii la fântâni,
Spectacolele Disney au găsit mereu noi moduri
de a-și spune povestea.
Dar un anumit spectacol s-a ridicat la nivelul așteptărilor.
Pe 18 iunie 2022, un nou spectacol nocturn
a luminat cerul din Hong Kong pentru prima dată.
Și ar fi corect să-i spunem „Momentous”!
Momentous e un spectacol nocturn la Disneyland-ul din Hong Kong,
diferit de orice alt spectacol pe care l-am făcut în parcurile cu castel.
Creat în ultimii cinci ani,
acest spectacol nocturn este produsul extraordinar
al echipelor Disney Live Entertainment și Imagineering
din Statele Unite și Hong Kong.
Dar, ca orice spectacol Disney memorabil,
totul a început de la o idee.
Când vrei să creezi un spectacol,
ai nevoie de o declarație de principii.
Pentru Momentous a fost „Trăiește clipa, iubește amintirea”.
Și ce ne-a impresionat cel mai mult a fost să aducem un omagiu mentorilor,
celor care te-au ghidat pe drumul tău.
Povestea lui Momentous se bazează pe decenii de povești Disney.
Spunând povestea, echipa s-a inspirat
din uluitoarea istorie a spectacolelor nocturne,
combinând cele mai populare roluri într-un spectacol magnific.
Lumini, lasere, proiecții, animație, efecte pirotehnice și de apă.
Pentru a servi drept fundal pentru această simfonie a simțurilor,
echipa a ales Castelul Viselor Magice.
E fascinant să proiectezi un spectacol
în jurul unui simbol care nu a fost construit încă.
Era un castel, dar trebuia aranjat puțin.
Ambele proiecte s-au mișcat simultan.
Asta a oferit echipei Momentous o șansă unică.
Am putut crea castelul și efectele speciale.
Am avut ocazia
să încorporăm elementele în spectacol
și în castelul uimitor de acolo.
Pentru Momentous, elementul-cheie era proiecția.
Am comunicat mult cu echipa de design
care lucra la castel
despre cum ar putea funcționa proiecțiile asupra structurii.
Ne-am asigurat
că textura castelului e foarte rafinată, astfel încât,
atunci când am proiectat spectacolul Momentous,
am obținut o proiecție clară și bună.
Nu numai că am reușit să creăm această structură frumoasă
care avea locații pentru pirotehnie, pentru lasere, pentru lumini,
dar am adăugat și elemente cu apă.
Sunt printre cele mai frumoase fântâni
din parcurile noastre de distracții.
În plus, am avut ecrane de ceață, care aveau un efect de fântână arteziană,
ceea ce a permis
un aspect mai ușor, mai concentrat în față.
Când a fost vorba de apă,
echipa n-a construit spectacolul doar în jurul castelului,
ci și pe el.
Am instalat jeturi mari de apă chiar pe castel.
Combinația acestor elemente aduce
nu doar acest nivel de adâncime, care ne oferă diferite tipuri de servicii
pentru lumină, pentru proiectare sau pentru a spune o poveste.
Povestea creației memorabile a fost scrisă cu stiloul tehnologiei
și cu cerneala inovației.
În timp ce soarele apune în fiecare noapte la Disneyland-ul din Hong Kong,
oaspeții parcului se adună să vadă o poveste nouă,
care spune o poveste veche de când lumea.
Momentous e despre călătoria vieții.
Te naști, crești, îmbătrânești și,
pe parcurs, îți creezi amintiri minunate.
Dar ceea ce reprezentăm noi în acest spectacol,
ceva neobișnuit pentru multe spectacole Disney,
este ideea de pierdere.
E o temă în filmele Disney ca cei dragi să moară
și cum perseverăm și trecem peste asta.
Cu toții am pierdut pe cineva important în viața noastră.
Cu toții am trecut prin asta în timpul vieților noastre.
Spectacolul acesta are mult suflet.
Ne amintește să ne iubim și să ne bucurăm de amintirile
cu familiile noastre și cu prietenii noștri.
Asta e frumusețea spectacolului,
că te încurajează să îmbrățișezi emoțiile.
Într-o noapte întunecată din 1957, la Disneyland a fost aprins un singur fitil.
Artificiile care au urmat au durat doar cinci minute,
dar au dat naștere unei idei care a durat mai mult.
E un optimism înălțător
pe care Disney l-a putut păstra de pe vremea lui Walt
și cred că aceste spectacole nocturne sunt cheia acestui lucru.
Timp de 65 de ani, spectacolele nocturne Disney
au iluminat cerul și imaginația,
adăugând un nou capitol acestei epopei spectaculoase
cu fiecare deceniu care trece.
În timp ce noile idei și progrese tehnologice
au oferit moduri unice de a spune povestea Disney...
Fie că e o paradă, spectacol de artificii sau un spectacol acvatic.
...țelul a fost mereu același.
Vrem să-ți oferim o ultimă șansă
la sfârșitul zilei pentru perfecțiune.
Să ne adunăm și să stăm umăr la umăr
cu oamenii și să trăim acest moment profund de pirotehnie,
povești și muzică.
Dar e mult mai mult de atât.
Spectacolele nocturne sunt o sărbătoare a bucuriei.
Un moment în care să reflectezi la o zi cum nu s-a mai văzut.
Te face să te simți uimit.
Cu asta vrem să plece oaspeții.
Când cerurile prind viață
cu sentimentul dulce-amar că sfârșitul e aproape,
aproape că auzi cuvintele lui Walt pe cerul nopții.
Acesta e sărutul nostru de noapte bună.
Chiar a spus asta?
Da, bine. Oricum, sentimentul e clar.
La plecare, vrem să-ți spunem că te iubim.
Ne-a mai rămas un singur lucru de spus: noapte bună!
Subtitrarea: Paul-Octavian Axinte